**A halgazdálkodásról és a hal védelméről szóló 2013. évi CII. törvény módosítása**

196. § (1) A  halgazdálkodásról és a  hal védelméről szóló 2013. évi CII. törvény (a  továbbiakban: Hhvtv.) 33.  § (1)  bekezdése helyébe a következő rendelkezés lép:

„(1) A halgazdálkodási hatóság a halgazdálkodási jog jogosultjáról – a nemzeti vagyonnal való felelős gazdálkodás átláthatósága céljából – nyilvántartást vezet. A nyilvántartás tartalmazza

a) a halgazdálkodási vízterület megnevezését,

b) a halgazdálkodásra jogosult nevét (cégnevét), lakcímét (székhelyét), adószámát,

c) a  halgazdálkodási jog haszonbérlet vagy alhaszonbérlet útján történő hasznosítása esetén a  haszonbérlet

időtartamát,

d) a halgazdálkodási vízterületté nyilvánítást megállapító hatósági határozat számát,

e) a halgazdálkodási jog gyakorlásának, illetve hasznosításának módját,

f ) a korábbi halászati jog átengedésére vonatkozó határozat számát.”

(2) A Hhvtv. 33. §-a a következő (4) bekezdéssel egészül ki:

„(4) Az (1) bekezdés szerinti nyilvántartásban szereplő személyes adatok a jogosultság megszűnésétől számított tíz évig kezelhetők.”

197. § (1) A Hhvtv. 34. § (2) bekezdése helyébe a következő rendelkezés lép:

„(2) A  halgazdálkodási vízterületet a  halgazdálkodási hatóság hivatalból, vagy a  halgazdálkodási vízterület

fekvése szerinti ingatlan tulajdonosának (1)  bekezdés szerinti bejelentésére – az  e  törvénynek a  nyilvántartott

halgazdálkodási vízterületekre vonatkozó előírásainak érvényre juttatása céljából – nyilvántartásba veszi.”

(2) A Hhvtv. 34. §-a a következő (5) bekezdéssel egészül ki:

„(5) A  (2)  bekezdés szerinti nyilvántartásban szereplő személyes adatok a  jogosultság megszűnésétől számított tíz évig kezelhetők.”

198. § A Hhvtv. 37. § (3) bekezdése helyébe a következő rendelkezés lép:

„(3) A  halászati engedély, az  állami halászjegy, az  állami horgászjegy, valamint a  turista állami horgászjegy nem ruházható át. Egy személynek – az adott típusból – egy naptári évben csak egy adható, kivéve a halászati engedélyt, illetve kivéve a 43. § (4) bekezdése szerinti eseteket.”

199. § A Hhvtv. 40. §-a a következő (6) bekezdéssel egészül ki:

„(6) Az (1) bekezdés szerinti feljogosított szervezet az állami horgászjegy díjából 10% mértékű részesedésre jogosult forgalmazási és adatbeviteli költségeinek fedezésére.”

200. § A Hhvtv. 42. §-a helyébe a következő rendelkezés lép:

„42.  § (1) A  halgazdálkodási hatóság a  kiadott halászati engedélyekről, állami halászjegyekről, állami

horgászjegyekről, turista állami horgászjegyekről, valamint a 43. § (3) bekezdés szerinti határozat hatálya alá tartozó személyekről – a halfogási tevékenységet végző személyek és szervezetek tevékenységének nyomon követhetősége céljából – nyilvántartást vezet.

(2) Az (1) bekezdés szerinti nyilvántartás tartalmazza

a) a jogosult természetes személy

aa) családi és utónevét;

ab) anyja leánykori családi és utónevét;

ac) születési helyét, idejét;

ad) állandó lakcímét;

b) a jogosult jogi személy

ba) cégnevét;

bb) székhelyét;

c) az állami horgászvizsga-bizonyítvány számát vagy ennek hiányában a horgászvizsga megszerzésének dátumát;

d) az állami halászvizsga-bizonyítvány számát;

e) állami horgászjegyének, turista állami horgászjegyének, állami halászjegyének, halászati engedélyének számát;

f ) a fogási napló leadásának időpontját;

g) a halvédelmi bírságot kiszabó határozat számát;

h) az állami horgászjegy, turista állami horgászjegy, állami halászjegy, halászati engedély visszavonásának dátumát,

valamint az annak váltásától való eltiltás időtartamát.

(3) Az  (1)  bekezdés szerinti nyilvántartás a  (2)  bekezdés h)  pontjában meghatározott adatok vonatkozásában

közhiteles hatósági nyilvántartásnak minősül.

(4) A halgazdálkodási hatóság országos illetékességű szerve a területi szervek által bejegyzett adatokat – a halfogási tevékenységek országos nyomon követhetősége céljából – összesíti.

(5) A  (2)  bekezdésben meghatározott adatok a  halászati engedély, a  halászjegy, a  horgászjegy, turista állami

horgászjegy hatályának lejáratától számított öt évig kezelhetők.

(6) Az (1) bekezdés szerinti nyilvántartásból

a) jogának vagy jogos érdekének érvényesítése, illetve jogszabályban meghatározott feladatai elvégzése érdekében

természetes személy, jogi személy vagy jogi személyiséggel nem rendelkező szervezet,

b) a  bíróság, az  ügyészség, a  nyomozó hatóság, a  nemzetbiztonsági szolgálatok, továbbá a  közigazgatási és

szabálysértési hatóságok – jogszabályban meghatározott feladataik ellátásához szükséges mértékben

igényelhetnek adatot.

(7) Az  (1)  bekezdés szerinti nyilvántartás naprakésszé tétele céljából az  állami horgászjegyet forgalmazók

a  forgalmazott jegyek adatairól, továbbá a  fogási napló leadásáról közvetlen informatikai kapcsolat útján adatot

szolgáltatnak a halgazdálkodási hatóságnak.”

201. § (1) A Hhvtv. 44. § (3) bekezdése helyébe a következő rendelkezés lép:

„(3) A területi jegy csak

a) állami halászjeggyel és fogási naplóval,

b) állami horgászjeggyel és fogási naplóval, vagy

c) turista állami horgászjeggyel és fogási naplóval

együtt jogosít halászatra vagy horgászatra.”

(2) A Hhvtv. 44. §-a a következő (7) bekezdéssel egészül ki:

„(7) A  halgazdálkodási hatóság a  (6)  bekezdés alapján megismert személyes adatokat a  jogosult halgazdálkodási

tevékenysége szabályszerűségének, valamint a  halászat és horgászat rendje betartásának ellenőrzése céljából,

az ellenőrzéstől vagy adatszolgáltatástól számított öt évig kezelheti.”

202. § A Hhvtv. 53. § (1) bekezdése helyébe a következő rendelkezés lép:

„(1) A  halgazdálkodási hatóság, illetve az  általa a  40.  § (1)  bekezdés szerint feljogosított szervezet a  halászati

engedéllyel, az állami halászjeggyel, az állami horgászjeggyel, valamint a turista állami horgászjeggyel rendelkezők

számára az engedéllyel vagy jeggyel azonos sorszámú fogási naplót ad ki.”

203. § A Hhvtv. 54. §-a helyébe a következő rendelkezés lép:

„54.  § (1) A  miniszter a  halállomány állapotának, mennyiségi és minőségi jellemzőinek, a  halgazdálkodás

folyamatainak és tendenciáinak figyelemmel kísérése és elemzése, valamint a  halállomány és a  hal élőhelyének

védelme érdekében szükséges intézkedések megalapozása érdekében Országos Halgazdálkodási Adattárat

(a továbbiakban: Adattár) létesít és működtet.

(2) A miniszter az Adattár működtetésével kapcsolatos feladatokat miniszteri rendeletben kijelölt szerv útján látja el.

(3) Az Adattár részét képezik

a) a 33. és 34. §-ban meghatározott nyilvántartások,

b) a halászati őrök és társadalmi halőrök nyilvántartása,

c) a halgazdálkodási terv kötelező telepítési mennyiségeire vonatkozó adatok,

d) a halgazdálkodási terv szerint, valamint az azon felül felett telepített halmennyiség adatai,

e) a kiadott halászati engedélyek és engedélyesek adatai, a kiadott fogási tanúsítvány tömbök adatai,

f ) a halászati engedély, állami halászjegy, illetve állami horgászjegy alapján végzett halfogások adatai.

(4) Az Adattár működtetése céljából:

a) a halgazdálkodási hatóság a (3) bekezdés a)–e) pontja,

b) a 40. § (1) bekezdés szerint feljogosított szervezet a leadott fogási naplók vízterületenkénti összesített adatai, és

c) a halgazdálkodásra jogosult a leadott halászati engedélyes és állami halászjegyes fogási naplók összesített adatai

tekintetében adatot szolgáltat.

(5) Az Adattár

a) (3) bekezdés a) pontja szerinti adatainak a közérdekű adatok körén kívül eső adatai közérdekből nyilvános adatnak

minősülnek,

b) halgazdálkodási vízterületek elhelyezkedésére vonatkozó, továbbá éves haltelepítési és fogási adatai nyilvánosságra

hozandó közérdekű adatok,

c) (3) bekezdés b) pontjában szereplő adatai jog vagy jogos érdek érvényesítése érdekében igényelhetők,

d) a)–c) pontban nem említett adatai közérdekű adatnak minősülnek.

(6) Az Adattár adataihoz közvetlen hozzáféréssel rendelkezik

a) az Adattár működtetésére kijelölt szerv,

b) a halgazdálkodási hatóság és annak országos illetékességű szerve, és

c) a halgazdálkodásra jogosult a gazdálkodása alatt lévő vízterületre vonatkozó adatok tekintetében.

(7) Az  Adattár e  törvény szerinti nyilvántartásokban is szereplő adatai az  egyes nyilvántartásoknál meghatározott ideig, nyilvántartásokban nem szereplő adatai korlátlan ideig kezelhetők.

(8) A  miniszter az  Adattár adatainak értékelése alapján évenként tájékoztatót tesz közzé a  természetes vízi

halgazdálkodás helyzetéről.

(9) Az Adattárból való egyes adatszolgáltatásokért miniszteri rendeletben meghatározott igazgatási szolgáltatási díjat kell fizetni.”

204. §(1) A Hhvtv. 56. § (7) bekezdése helyébe a következő rendelkezés lép:

„(7) Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló törvény szerint alkalmazott halászati őr az  ott meghatározott intézkedések és kényszerítő eszközök alkalmazásán túl a halgazdálkodási vízterületen és annak partján jogosult:

a) azt a  személyt, aki a  halgazdálkodási vízterületen, annak partján halászik, horgászik, hal kifogására irányuló

tevékenységet végez vagy ahhoz előkészül, a halfogásra jogosító okmányok bemutatására felszólítani,

b) a  halászó, horgászó személyt a  birtokában lévő hal kifogására való jogosultságának igazolására felszólítani,

a kifogott halat a vízbe kíméletesen visszahelyeztetni, az élettelen halat elismervény ellenében visszatartani,

c) a kifogható mérettartományon kívüli, a területi jegyen meghatározott mennyiségen felüli, a tilalmi időben kifogott, valamint a védett halat és más hasznos víziállatot a vízbe kíméletesen visszahelyeztetni, az élettelen halat elismervény ellenében az  egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló törvény szerint ideiglenesen elvenni,

d) a  horgászati vagy halászati jogsértő cselekményt elkövető, helyi horgászrendet megsértő személytől a  területi

jegyet elvenni és azt a kibocsátónak haladéktalanul megküldeni,

e) a  horgászati vagy halászati jogsértő cselekmények alábbi minősített eseteiben az  állami horgászjegyet, turista állami horgászjegyet, állami halászjegyet elvenni attól a személytől, aki

ea) tiltott eszközzel vagy tiltott módon horgászik vagy halászik,

eb) nyilvántartott halgazdálkodási vízterületen területi jegy nélkül horgászik vagy halászik,

ec) kíméleti területen horgászik vagy halászik,

ed) tilalmi időszakban a tilalom alá eső hal egyedét kifogja,

ee) védett hal egyedét kifogja,

ef ) általános tilalmi időben horgászik vagy halászik, vagy

eg) a méret-, illetve mennyiségi korlátozásokat megszegi.”

(2) A Hhvtv. 56. § (9) bekezdése helyébe a következő rendelkezés lép:

„(9) A  halászati őrökről és a  társadalmi halőrökről a  halgazdálkodási hatóság – az  alkalmazási követelményeknek való megfelelés ellenőrzése, a  szolgálati igazolványok hitelességének és a  halászati őr vagy társadalmi halőr azonosításának céljából – nyilvántartást vezet. A nyilvántartás tartalmazza a halászati őr és a társadalmi halőr

a) nyilvántartásba vételének időpontját;

b) családi és utónevét;

c) anyja leánykori családi és utónevét;

d) születési helyét, idejét;

e) lakóhelyét;

f ) eskütételének időpontját, esküokmányának számát;

g) szolgálati igazolványa, jelvénye, naplója számát;

h) vizsgáinak időpontját és vizsgabizonyítványának sorszámát;

i) működési helyét, a halgazdálkodási vízterület kódját;

j) munkáltatójának, illetve megbízójának megnevezését és címét;

k) alkalmazási jogviszonyának típusát;

l) foglalkoztatásának, megbízásának kezdő, illetve befejező időpontját.”

(3) A Hhvtv. 56. §-a a következő (12) bekezdéssel egészül ki:

„(12) A  (9) és (11)  bekezdésben meghatározott adatkezelők a  nyilvántartás adatait a  szolgálati igazolvány

visszavonását követő 3 hónapig kezelik.”

205. § A Hhvtv. 61. § (2) bekezdése a következő o) ponttal egészül ki:

[A halgazdálkodási hatóság hatósági feladatainak ellátása során]

„o) vízszennyezést, illetve halpusztulást követő állapotok megállapítása céljából állományfelmérő hatósági

mintavételt végezhet.”

206. § (1) A Hhvtv. 63. § (2) bekezdése a következő j) ponttal egészül ki:

[Az (1) bekezdés a) és b) pontjában meghatározott bevételeket a miniszter a következőkre fordítja:]

„j) a halgazdálkodás hatósági, igazgatási, ellenőrzési és állami halőrzési feladatainak támogatása,”

(2) A Hhvtv. 63. § (4) bekezdés d) pontja helyébe a következő rendelkezés lép:

[Az (1)  bekezdés c) és d)  pontjában szereplő díjbevétel a  halgazdálkodási hatóság országos illetékességű szervének

bevételét képezi, amelyet a következőkre fordít:]

„d) halpusztulások okainak felderítése és a halpusztulások okozta károk elhárítása.”

207. § A Hhvtv. 67. § (1) bekezdése helyébe a következő rendelkezés lép:

„(1) A halgazdálkodási hatóság halvédelmi bírságot szab ki

a) a jogosulatlanul horgászó;

b) a jogosulatlanul halászó;

c) a fogási napló vezetését elmulasztó;

d) a törvény által nem megengedett módon, eszközzel vagy tilalmi időben horgászó vagy halászó;

e) a  természetvédelmi oltalom alatt álló vagy nem fogható hal és más hasznos víziállat kifogását (gyűjtését)

megvalósító;

f ) a halgazdálkodási kíméleti területen a tilalom feloldásáig a hal szaporodását és fejlődését zavaró halászati, horgászati vagy egyéb tevékenységet – ideértve gépi meghajtású vízi jármű használatát –, vadászatot, fürdőzést végző;

g) a halfogásra jogosító okmányok nélkül halfogásra alkalmas állapotban lévő eszközzel halgazdálkodási vízterületen vagy annak partján tartózkodó és a 43. § (2) bekezdés a) pontja szerinti pótlást elmulasztó;

h) a  törvényben foglalt tilalmakat és korlátozásokat megszegve halfogásra alkalmas állapotban lévő eszközzel

halgazdálkodási vízterületen vagy annak partján tartózkodó;

i) a  halászati engedély, állami horgászjegy, állami halászjegy igénylése során az  e  törvény végrehajtására kiadott rendeletben meghatározott nyilatkozatot valótlan tartalommal megtevő;

j) az igazolatlan eredetű halat vagy halterméket forgalmazó;

k) a  hal élőhelyén kialakult természeti egyensúly megbontására alkalmas szervezetet, táplálékanyagot,

szennyezőanyagot halgazdálkodási vízterületre kijuttató;

l) méret- vagy mennyiségi korlátozással, vagy tilalmi idővel védett hal vagy más hasznos víziállat jogosulatlan kifogását megvalósító személlyel szemben.”

208. § (1) A Hhvtv. 72. § (1) bekezdés 3. pontja helyébe a következő rendelkezés lép:

[Felhatalmazást kap a miniszter, hogy rendeletben határozza meg]

„3. az  állami halász- és horgászvizsgára vonatkozó részletes előírásokat, a  vizsgáztatásban való közreműködés

szabályait, az  állami horgászvizsga és az  állami halászvizsga vizsgadíjának mértékét és megfizetésének módját, az  állami horgászvizsga és az  állami halászvizsga letétele alóli mentesítés feltételeit, valamint a  halászati engedély kiváltásához szükséges vizsga és képzettség követelményeit;”

(2) A Hhvtv. 72. § (1) bekezdés 6. pontja helyébe a következő rendelkezés lép:

[Felhatalmazást kap a miniszter, hogy rendeletben határozza meg]

„6. az Adattár működtetésének, továbbá az Adattárból való adatszolgáltatás rendjének részletes szabályait, továbbá az Adattár működtetéséért felelős szervet;”

 (3) A Hhvtv. 72. § (1) bekezdés 10. pontja helyébe a következő rendelkezés lép:

[Felhatalmazást kap a miniszter, hogy rendeletben határozza meg]

„10. az  állami halászjegy, az  állami horgászjegy és a  turista állami horgászjegy, valamint a  fogási napló és a  fogási tanúsítvány díját, megfizetésének és kezelésének részletes szabályait;”

209. § (1) A Hhvtv. 74. § (4) bekezdése helyébe a következő rendelkezés lép:

„(4) A  halgazdálkodási jog e  törvény hatálybalépését követő 15 évig illeti meg azt, aki 2013. augusztus 31-én

az adott halászati vízterületen nem haszonbérleti jogviszony alapján volt jogosult a halászatra jogosultat megillető

jogok gyakorlására.”

(2) A Hhvtv. 74. § (6) bekezdése helyébe a következő rendelkezés lép:

„(6) Az  e  törvény hatálybalépése előtt megváltott – a  halászatról és a  horgászatról szóló 1997. évi XLI. törvény

szerinti – állami halászjegy, állami horgászjegy, halász területi engedély, fogási napló, továbbá kiadott éves kutatási engedély legkésőbb 2014. január 31-ig érvényes.”

210. § Hatályát veszíti a Hhvtv. 71. § 3. pontja